CELEX: C2006/237/10
Language: sk
Date: 2006-09-30 00:00:00
Title: Vec C-303/06: Návrh na začatie prejudiciálneho konania, ktorý podal Employment Tribunal (London South) 10. júla 2006 – S. Coleman/Attridge Law, Steve Law

30.9.2006   
            
            
               SK
            
            
               Úradný vestník Európskej únie
            
            
               C 237/6
            
         Návrh na začatie prejudiciálneho konania, ktorý podal Employment Tribunal (London South) 10. júla 2006 – S. Coleman/Attridge Law, Steve Law
   (Vec C-303/06)
   (2006/C 237/10)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Employment Tribunal (London South)
   Účastníci konania pred vnútroštátnym súdom
   
      Žalobkyňa: S. Coleman
   
      Žalovaní: Attridge Law, Steve Law
   Prejudiciálne otázky
   
               1.
            
            
               V kontexte zákazu diskriminácie na základe zdravotného postihnutia ochraňuje smernica (1) pred priamou diskrimináciou a obťažovaním len osoby, ktoré sú sami zdravotne postihnuté?
            
         
               2.
            
            
               V prípade zápornej odpovede na prvú otázku, ochraňuje smernica zamestnancov, ktorí hoci nie sú sami zdravotne postihnutí, sú predmetom nepriaznivejšieho zaobchádzania alebo obťažovania na základe ich osobitného pomeru k osobe, ktorá je zdravotne postihnutá?
            
         
               3.
            
            
               V situácii, keď zamestnávateľ zaobchádza so zamestnancom nepriaznivejšie ako zaobchádza alebo by zaobchádzal s inými zamestnancami a preukáže sa, že dôvodom takéhoto zaobchádzania so zamestnancom je skutočnosť, že tento zamestnanec má zdravotne postihnutého syna, o ktorého sa stará, je takéto zaobchádzanie priamou diskrimináciou, ktorá je v rozpore so zásadou rovnakého zaobchádzania ustanovenou smernicou?
            
         
               4.
            
            
               V situácii, keď zamestnávateľ obťažuje zamestnanca a preukáže sa, že dôvodom takéhoto zaobchádzania so zamestnancom je skutočnosť, že tento zamestnanec má zdravotne postihnutého syna, o ktorého sa stará, je takéto obťažovanie v rozpore so zásadou rovnakého zaobchádzania ustanovenou smernicou?
            
         
      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, Ú. v. ES L 303, s. 16; Mim. vyd. 05/004, s. 79.